***ДОКЛАД ЗА ИЗВЪРШЕНИТЕ ДЕЙНОСТИ НА***

***НЧ „РУДНИЧАР – 1997 Г.“, КВ. „РУДНИЧАР“, ГРАД ПЕРНИК ПРЕЗ 2022***

Читалището в кв. „Рудничар“ функционира от 1997 г. и неговата дейност е насочена към етническите малцинства в населеното място. Читалището е единствен културен център за населението от квартала, място за развитие на културно – просветна дейност и средище за запазване на българския дух и българщината.

***Актуално състояние:***

Читалището е изпълнило разпоредбите съгласно чл. 9/8/, чл. 10, чл. 26 и чл. 26а от Закона за народните читалища.

Читалището е направило успешно своята пререгистрация в Агенция по вписванията, съгласно измененията в ЗЮЛНЦ и е вписано в Търговския регистър и регистър на юридическите лица с нестопанска цел. За отчетната година са обявени актове и годишен финансов отчет. През отчетната година читалището проведе редовно отчетно изборно събрание, промените са отразени в Агенция по вписванията и мандата на Председател, Настоятелство и Проверителна комисия, които са подновени за още три години.

Читалището е вписано и в Публичния регистър на читалищата към Министерство на културата, където коректно подава в установения законов срок информационна карта, със съпътстващата информация и снимков материал.

***Субсидирана численост:***

През отчетната 2022 година читалището получи субсидирана численост 0,5 бройки. След провеждане на комисия по чл. 23 от ЗНЧ, одобрената субсидия на читалището ни бе на стойност 6187 лв. Разходването на бюджета е описан в годишния финансов бюджет, съпътстваща част от доклада ни.

***Библиотечна дейност:***

Библиотеката ни е малка, наброява 1500 тома, все още върви процеса по обновяване чрез дарения и се опитваме да обогатим и създадем условия за повече библиотечни инициативи.

***Любителско творчество:***

* Детска певческа група – включваща 10 деца, които участват в читалищните изяви и привличат младежката аудитория за доброволчески труд.

***Образователна дейност:***

* Кръжок по изобразително и приложно изкуство
* Спортен клуб
* Клуб по шах мат

През изтеклата отчетна година читалището организира и проведе следните изяви в условията на обявената световна пандемия, съгласно приетия културен календар:

* Ромска нова година – 14.01.2022 г., на площада пред читалището, организатор читалището
* „Вечер на влюбените“ – 14.02.2022 г., в залата на читалището, организатор читалището
* Беседа и спортни занимания с деца от квартала – 03.03.2022 г., на площада пред читалището, организатор читалището
* Тодоровден /конни състезания/ - 12.03.2022 г., Борова гора в кв. „Рудничар“, организатор читалището
* Международен ден на жената – 08.03.2022 г., в клуба на читалището, организатор читалището
* Лятна занималня за децата от квартала – 01-15.07.202 г., на площада пред читалището, организатор читалището
* Честване на Голяма Богородица, беседа за семейството и спортен празник – 15.08.2022 г., в читалището, организатор читалището
* Ден на квартала – празнична програма - 10.09.2022 г., пред читалището, организатор читалището

***Сграден фонд:***

Читалището разполага със салон и кабинет, с разгърната площ 90 кв. м. Сградата е общинска собственост предоставена за безвъзмездно ползване в срок от 10 години и беше подписан договор с община Перник през 2019 г. През отчетната година се поднови канализацията, пребоядисване на фасадата на сградата, подновени врати изцяло от държавната субсидия на читалището ни. Тези средства не са достатъчни за поддръжката на сградния фонд, затова се надяваме на подкрепа от страна на община Перник, за да се превърне читалището в привлекателно място с добра материална база.

**Изготвил:…………… Утвърдил:………………**

/В. Арсов/ /В. Тодоров/

***НАРОДНО ЧИТАЛИЩЕ “РУДНИЧАР - 1997 Г.„***

***КВ. „РУДНИЧАР“, ГРАД ПЕРНИК, ОБЩИНА ПЕРНИК***

**Изх. №......../....................2022 г.**

**ДО**

**Г-Н СТАНИСЛАВ ВЛАДИМИРОВ**

**КМЕТ НА ОБЩИНА ПЕРНИК**

**С КОПИЕ**

**ДО**

**Г-Н ДЕНИСЛАВ ЗАХАРИЕВ**

**ПРЕДСЕДАТЕЛ НА ОБЩИНСКИ СЪВЕТ**

***ПРИДРУЖИТЕЛНО ПИСМО***

**Относно:** Отчет за дейността на читалището и финансов отчет за 2022 г. на НЧ “Рудничар - 1997 г.”, кв. „Рудничар“, град Перник.

**УВАЖАЕМИ ГОСПОДА,**

Във връзка с изпълнение на *чл. 26а, ал. 4*  от Закона за народните читалища, приложено Ви изпращам Отчет за дейността на читалището и Годишен финансов отчет за 2022 г.

**Приложение:** 1. Отчет за дейността за 2022 г. – *оригинал, 3 листа*.

2. Финансов отчет за 2022 г. – *оригинал, 1 лист*.

**С уважение,**

Валентин Тодоров

Председател на НЧ “Рудничар - 1997 г.”

кв. „Рудничар“, град Перник